E-7592/2007

Mál þetta, sem dómtekið var miðvikudaginn 17. september sl., er höfðað fyrir Héraðsdómi Reykjavíkur af Gildi Fasteignum ehf., kt. 560301-3240, Nönnugötu 16, Reykjavík, með stefnu birtri 9. nóvember 2007, á hendur E-kk-þgf G-kk-þgf, kt. 140962-7599, til heimils að Markarvegi 5, Reykjavík

Endanlegar dómkröfur stefnanda eru þær, að stefndi verði dæmdur til greiðslu höfuðstóls að fjárhæð kr. 495.949, ásamt dráttarvöxtum samkvæmt IV., sbr. III., kafla laga um vexti og verðtryggingu nr. 38/2001 af þeirri fjárhæð frá 1. marz 2007 til greiðsludags, auk málskostnaðar, að teknu tilliti til virðisaukaskatts.

Dómkröfur stefnda eru þær, að hann verði sýknaður af kröfum stefnanda og dæmdur málskostnaður úr hendi hans, að viðbættum virðisaukaskatti.

II

Málavextir

Þann 1. marz 2007 gerðu stefnandi, sem seljandi, og stefndi, ásamt L-kk-þgf G-kk-þgf, kt. 140962-7599, sem kaupendur, með sér kaupsamning, þar sem seljandi seldi kaupendum alla hluti seljanda í fyrirtækinu Rosso ehf., Laugavegi 40a í Reykjavík. Kaupendur skuldbundu sig til að greiða samtals 12.000.000 kr. fyrir hlut seljanda. Í 5. tl. 2. gr. samningsins kemur fram, að hluta kaupverðsins hafi átt að greiða með inneign stefnda hjá Geysi veitingum ehf., að fjárhæð 1.500.000 kr.

Í lok árs 2006 eða byrjun árs 2007 samþykktu hluthafar Geysis veitinga að leggja félaginu til lánsfé, kr. 1.500.000 hver. Greiddu allir hluthafarnir þá fjárhæð nema stefndi, sem greiddi kr. 1.000.000.

Í stefnu kveður stefnandi hafa komið í ljós í kjölfar undirritunar samningsins, að inneign stefnda hjá Geysi veitingum hafi einungis numið kr. 899.551, og komi það fram á viðskiptamannareikningi og skuldi stefndi því mismuninn, kr. 600.449. Undir rekstri málsins var fjárhæð þessi leiðrétt og skuld stefnda talin nema kr. 495.949.

Stefndi kveður málavexti vera þá, að hann hafi lengi verið framkvæmdastjóri Bryggjuhússins ehf., sem sé betur þekkt sem Grillhúsið við Tryggvagötu. Hann hafi haft í hyggju að auka umsvifin og sett á stofn Geysi veitingar ehf., ásamt stefnanda þessa máls, Þ-kk-þgf B-kk-þgf og L-kk-þgf G-kk-þgf. Þá hafi stefndi sett á fót veitingastaðinn Rosso ehf., ásamt stefnanda og L-kk-þgf G-kk-þgf. Einnig hafi stefndi selt stóran hlut sinn í Bryggjuhúsinu ehf. til stefnanda málsins og Þ-kk-ef B-kk-ef.

Síðar hafi orðið að ráði, að stefndi og L-kk-nf G-kk-nf keyptu hlut stefnanda í Rosso ehf., en stefnandi hafi keypt hlut þeirra í Geysi veitingum ehf. Við þau viðskipti hafi það verið öllum kunnugt, sem þar að komu, að stefndi hefði lagt af mörkum starfsreynslu sína og þekkingu sem fagmaður við að koma á fót Geysi veitingum ehf., auk þess sem hann hefði lagt verulegt starf að mörkum við rekstur staðarins. Við þessi skipti á hlutum hefði verið um það samið, að þetta starf stefnda yrði metið sem fjárframlag.

III

Málsástæður stefnanda

Kröfu sína byggir stefnandi á kaupsamningi, dags. 1. marz 2007 og afriti af viðskiptamannareikningi stefnda hjá Geysi veitingum ehf.

Stefnandi vísar til meginreglu samninga- og kröfuréttarins um loforð og efndir fjárskuldbindinga, en regla þessi fái m.a. stoð í ákvæðum laga nr. 50/2000. Þá vísar hann til reglna um reikningsviðskipti. Um gjalddaga kröfunnar vísar stefnandi til meginreglu 49. gr. sömu laga. Kröfur um dráttarvexti, þ.m.t. vaxtavexti, styður stefnandi við reglur III. kafla laga 38/2001, um vexti og verðtryggingu, með síðari breytingum. Krafan um málskostnað er studd við XXI. kafla laga 91/1991 um meðferð einkamála og krafa um virðisaukaskatt af málflutningsþóknun er reist á lögum númer 50/1988. Varðandi varnarþing vísar stefnandi til 32. gr. laga nr. 91/1991.

Málsástæður stefnda

Stefndi kveðst byggja kröfur sínar á því, að hann hafi átt inneign hjá Geysi veitingum ehf. vegna starfa sinna. Þetta hafi allt verið kunnugt hinn 1. marz 2007, og nú reyni stefnandi að ganga á bak samninga með yfirliti, sem skráð sé eftir á.

IV

Forsendur og niðurstaða

Fyrir dóminn komu til skýrslugjafar H-kk-nf H-kk-nf, framkvæmdastjóri stefnanda, stefndi Ö-kk-nf G-kk-nf, Þ-kk-nf B-kk-nf framkvæmdastjóri Kaupáss og meðeigandi og stjórnarformaður í Geysi ehf., S-kk-nf S-kk-nf viðskiptafræðingur og skoðunarmaður fyrir Geysi ehf. og L-kk-nf G-kk-nf bróðir stefnda og fyrrum hluthafi í Geysi veitingum ehf.

Fyrir liggur í málinu kaupsamningur, dags. 1. marz 2007, þar sem stefndi og L-kk-nf G-kk-nf kaupa Rosso ehf. af stefnanda. Í 5. tl. 2. gr. samningsins, sem fjallar um kaupverð hins selda, skuldbindur stefndi sig til að greiða stefnanda kr. 1.500.000, með inneign sinni hjá Geysi veitingum ehf. Undir samninginn rita H-kk-nf H-x-x sem seljandi og stefndi Ö-kk-nf G-kk-nf og L-kk-nf G-kk-nf sem kaupendur.

Fram kom í framburði S-kk-ef S-kk-ef, að hann hefði samið skjalið og hefði hann byggt vitneskju um inneign stefnda hjá Geysi ehf., sem kemur fram undir tl. 5 í grein 2 í kaupsamningnum, á upplýsingum frá aðilum, sem hefðu verið búnir að koma sér saman um, hvernig greiðslur skyldu vera, en hann hefði haft vitneskju um, að hluthafar hefðu gert með sér samkomulag um að leggja félaginu til lánsfé, að fjárhæð kr. 1.500.000 hver.

Stefndi skýrði svo frá fyrir dómi m.a., að hann, sem fagmaður og lærður kokkur og með starfsreynslu, hefði lagt fram þekkingu sína til rekstrar staðarins, m.a. við að móta matseðla, ráða starfsfólk o.fl. Hafi verið gert um það samkomulag, að vinnuframlag hans kæmi sem inneign hans hjá fyrirtækinu, og hefði öllum átt að vera um það kunnugt, þegar kaupsamningurinn var undirritaður. L-kk-nf G-kk-nf staðfesti þennan framburð, en hins vegar könnuðust hvorki H-kk-nf H-x-x, Þ-kk-nf B-kk-nf né S-kk-nf S-kk-nf við slíkan samning.

Umdeild inneign stefnda hjá Geysi ehf. var sett inn í kaupsamninginn, án fyrirvara um, að hún væri að hluta ógreidd. H-kk-nf H-x-x, sem ritaði undir samninginn sem seljandi, var einn af stofnendum Geysis ehf. og var kosinn í stjórn félagsins frá upphafi. Um var að ræða lítið fyrirtæki, þar sem hluthafar voru einungis fjórir, sbr. dskj. nr. 11. Er ekki trúverðugt, að það hafi tekið eigendur félagsins hálft ár að átta sig á því, að lánsloforð stefnda hefði ekki verið að fullu efnt, þegar kaupsamningurinn var undirritaður, en fyrsta kröfubréf stefnanda er dagsett 4. september 2007. Hefur stefnanda ekki tekizt að færa að því haldbær rök, hvorki með skriflegum gögnum né vitnisburði fyrir dómi, að inneign stefnanda hafi verið ranglega skráð í kaupsamninginn við undirritun hans hinn 1. marz 2007. Verður því að byggja á þeirri yfirlýsingu sem felst í fjárhæðinni í tl. 5. í 2. gr. kaupsamningsins, þ.e. að inneign stefnanda á þessum tíma í Geysi ehf. hafi numið kr. 1.500.000. Er því ekki hjá því komizt að sýkna stefnda af öllum kröfum stefnanda í máli þessu. Eftir þessum úrslitum ber að dæma stefnanda til að greiða stefnda málskostnað, sem þykir hæfilega ákveðinn kr. 300.000, en ekki hefur þá verið litið til virðisaukaskatts, þar sem stefndi hefur ekki gert grein fyrir virðisaukaskattskyldu sinni.

S-kvk-nf Ó-kvk-nf héraðsdómari kvað upp dóminn

D Ó M S O R Ð

Stefndi, Ö-kk-nf G-kk-nf, er sýkn af kröfum stefnanda, Gildis fasteigna ehf.

Stefnandi greiði stefnda kr. 300.000 í málskostnað.

S-kvk-nf Ó-kvk-nf